Diari Oficial de la Generalitat Valenciana


Sumari del DOGV 8459, del 08-01-2019 (2019/11)

RESOLUCIÓ de 28 de desembre de 2018, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública de l'IVACE de 2018.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11


Data del document
:   28-12-2018

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 28 de desembre de 2018, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública de l'IVACE de 2018. [2019/11]  
Els programes posats en marxa per mitjà de la present resolució s'han elaborat amb la finalitat de desenvolupar les mesures relatives a l'R+D+I empresarial previstes en l'Estratègia d'especialització intel·ligent de la Comunitat Valenciana (RIS3 CV) en l'àmbit de la qualitat de vida, del desenvolupament de productes i entorns personalitzats, dels processos de fabricació avançats i nous sistemes industrials, de la sostenibilitat i del desenvolupament d'accions complementàries de foment d'R+D+I.  
L'Acord de la Comissió de Diàleg Social del Sector Públic Instrumental de la Generalitat relatiu a criteris per a la reducció de temporalitat del sector públic instrumental de la Generalitat i l'oferta d'ocupació pública per al període 2017-2019, de data 11 de desembre de 2017, acordava en el seu apartat tercer: «Requerir a les entitats que conformen el sector públic instrumental de la Generalitat, i que encara no hagen sol·licitat l'autorització per a dur a terme l'oferta d'ocupació pública de 2017 a la DG de Pressupostos, que ho realitzen abans del dia 20 de desembre de 2017, i que una vegada aprovada aquesta es procedisca a la seua publicació en el DOGV, d'acord amb el que estableix l'article 70.2 de l'EBEP abans de la finalització del present exercici 2017». Per la seua banda l'acord quart, segon paràgraf, estableix: «Així mateix, les convocatòries d'ofertes d'ocupació pública inclouran, de conformitat amb el que disposa la Llei de pressupostos, les places dedicades a la promoció interna i les places ocupades per personal declarat indefinit no fix per mitjà de sentència judicial».  
Amb posterioritat, mitjançant la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, s'insta la totalitat de les entitats del sector públic instrumental a convocar per mitjà de publicació en el Diari Oficial de la Generalitat Valenciana, la totalitat de les places susceptibles de ser convocades, i s'amplia el termini previst en l'Acord d'11 de desembre de 2017 per a efectuar aquests convocatòries al primer semestre de 2018.  
  
Per la seua banda, en el Consell de Direcció de l'IVACE celebrat en data 27 de desembre de 2017, es va acordar aprovar el Pla anual d'activitats 2018 per a l'IVACE, junt amb les necessitats en matèria de recursos humans necessàries per a la seua execució (Acord 5/2017) i en el Consell de Direcció celebrat el 28 de juny de 2018 es va aprovar l'ampliació de l'oferta pública d'ocupació per a 2017 (Acord 4/2018).  
Basant-se en això, i vist l'informe favorable per a l'oferta d'ocupació pública de l'IVACE 2018, emés per la Direcció General de Pressupostos de la Conselleria d'Hisenda i Model Econòmic de data 28 de desembre de 2018, en virtut de les facultats establides en l'article 8 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, resolc:  
  
Primer  
Publicar en el Diari Oficial de la Generalitat Valenciana l'oferta d'ocupació pública de l'IVACE corresponent a l'any 2018 (annex).  
   
Segon  
L'oferta d'ocupació pública que es publica està constituïda per un lloc vacant de plantilla a cobrir per taxa de reposició.  
   
Tercer  
De conformitat amb allò que disposa l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es convocaran i resoldran els processos selectius corresponents a l'oferta d'ocupació pública aprovada, en el termini improrrogable de dos anys des de la publicació.  
   
València, 28 de desembre de 2018.- La directora general de l'IVACE: Júlia Company Sanus.  
   
  
  
ANNEX  
Oferta d'ocupació pública de l'any 2018   
per taxa de reposició de l'IVACE  
  
001  
Lloc a cobrir: tècnic mitjà o tècnica mitjana 1.  
Classificació: B18E028.  
Forma de provisió: concurs oposició.  
Adscripció orgànica: Servei de Vehicles.  
Requisits: títol universitari oficial d'enginyeria tècnica, diplomatura universitària, títol d'arquitectura tècnica o equivalent o bé títol universitari oficial de grau que, d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Tipus de contracte: laboral indefinit.